cyanic-selkie/wikianc huggingface dataset:
Oskar Lindberg (muusikko)
Oskar Fredrik Lindberg (23. helmikuuta 1887 Gagnef, Taalainmaa – 10. huhtikuuta 1955 Tukholma) oli ruotsalainen säveltäjä, kirkkomuusikko ja musiikkipedagogian professori. Hän oli Ruotsin 1900-luvun keskeisiä musiikkihahmoja. Hän toimi professorina ja Tukholman musiikkikorkeakoulun opettajana ja oli 1930–1940-luvuilla toteutuneessa kirkkomusiikin uudistustyössä keskeisiä hahmoja. Samalla hän oli Tukholman Engelbrektinkirkon urkuri vuodesta 1914.
Bob Weiss
Elämä ja ura
Weiss pelasi yliopistokoripalloa vuosina 1962–1965 Pennsylvanian osavaltionyliopiston joukkueessa. Philadelphia 76ers varasi Weissin NBA:han 22. varausvuorolla vuoden 1965 varaustilaisuudessa. Hän pelasi NBA:ssa ja ABA:ssa vuosina 1965–1977, pisimpään Chicago Bullsissa. Vuonna 1967 hän voitti Philadelphia 76ersissa NBA:n mestaruuden.
Hiski Salomaa
Salomaan laulujen sanoitukset kuvasivat yleensä amerikansuomalaisten siirtolaisten ja työläisten arkea. Hänen tunnetuimpia laulujaan ovat muun muassa ”Tiskarin polkka”, ”Vapauden kaiho” ja ”Lännen lokari”.
Bié
Bié jaetaan yhdeksään kuntaan:
Hiski Salomaa
Muutto Amerikkaan
Salomaa muutti äitinsä kuolemaa seuranneena vuonna 1909 Yhdysvaltoihin muutaman muun kangasniemeläisen nuoren miehen kanssa. Salomaa oli vielä Amerikkaan lähtiessään sukunimeltään Möttö, mutta hänen passissaan kohdassa ”Muut nimet” luki jo ”Salomaa”. Matkalipussa Salomaan päämääräksi oli merkitty Negauneen kaupunki Michiganissa. New Yorkista Salomaa kuitenkin jatkoi ensin metsätöihin South Rangen suomalaiskylään ja sitten Negauneesta sadan mailin päässä olevaan Hancockiin, jossa asui paljon amerikansuomalaisia ja myös joitain Salomaan sukulaisia. Hancockissa Salomaa työskenteli räätälinä ja lauloi pienissä tilaisuuksissa.
Aatemaailma
Salomaata on yhtäältä kutsuttu aatteellisesti vasemmistolaiseksi työväen mieheksi kuin epäpoliittiseksi kuplettimaakariksikin. Salomaa oli syndikalistisen Industrial Workers of the World -ammattiliiton jäsen ja kirjoitti työväenhenkisiä lauluja. Hänen vasemmistolainen maineensa teki hänestä Suomessa 1960-luvun lopulta alkaen etenkin vasemmistolaisten kulttuuripiirien arvostaman ja versioiman.
Levytykset
Vuosien 1927–1931 välisenä aikana Hiski Salomaa levytti Yhdysvalloissa Columbia Records -yhtiölle 18 lauluaan. Hänen säestäjinään olivat muiden muassa hanuristit Antti Kosola ja Willy Larsen sekä kornettisoittaja Wäinö Kauppi. Salomaan levytykset ovat merkittävä osa suomalaista äänilevyhistoriaa. Tuohon aikaan suomalainen äänilevytuotanto oli lähes olematonta, ja vuosina 1917–1925 Suomessa ei julkaistu yhtään äänilevyä. Salomaan ura levylaulajana loppui suuren lamakauden alettua ja Columbia Records -yhtiön ajauduttua äänilevyjen myynnin romahduksen seurauksena konkurssin partaalle. Hänen viimeiseksi levytyksekseen jäi ”Värssyjä sieltä ja täältä”, jossa hän kommentoi alkanutta lamaa alakuloiseen sävyyn ja ennusti oikein demokraattisen puolueen seuraavana vuonna saavuttaman suuren vaalivoiton.
Mindless Self Indulgence
Tietoa
Euringerin albumi myös määritti tulevan samannimisen yhtyeen nimen, ja hän piti uuden nimen alla ensimmäisen keikkansa 7. syyskuuta 1995. Euringer sai yhtyeen kasaan, johon kuuluivat kitaristi Steven Montano, Euringerin veli ja yhtyeen toinen kitaristi Marcus sekä heidän serkkunsa ja rumpali Jennifer "Kitty" Dunn. Marcuksen korvasi lopulta basisti Vanessa YT, jonka korvasi myöhemmin Lindsey "Lyn-Z" Ballato. Yhtye on toiminut monen eri yhtyeen lämppäreinä, kuten Kornin ja Rammsteinin.
Save Me (Queenin kappale)
Save Me on englantilaisen rock-yhtye Queenin kappale.
HMS Gallant (H59)
Toinen maailmansota
Alus suojasi 30. elokuuta laivueen mukana HMS Illustriousia, taistelulaiva HMS Valiantia sekä risteilijöitä HMS Coventryä ja HMS Calcuttaa, kun ne siirrettiin operaatio Hatsissä täydennyksinä Välimeren laivastoon. Suojanneet alukset palasivat 13. syyskuuta Gibraltarille.
Marraskuussa alus määrättiin täydennykseksi Välimeren laivastoon Aleksandriaan. Alus liittyi 5. marraskuuta saattueeseen HX84, joka oli joutunut Saksan laivaston saarronmurtajien hyökkäyksen kohteeksi. Alus muodosti 7. marraskuuta yhdessä Barhamin, HMS Berwickin kanssa Force F:n, joka purjehti Force H:n suojaamana Aleksandriaan (operaatio Coat). Osasto saapui 10. marraskuuta Maltalle, mistä se jatkoi edelleen Aleksandriaan.
Lähelle osunut pommi aiheutti 5. huhtikuuta aluksella pahaa tuhoa, joten se ajettiin matalikolle Pinto Wharfissa. Se todettiin korjauskelvottomaksi, minkä jälkeen poistettiin käyttökelpoinen materiaali. Syyskuussa 1943 hylky upotettiin sulkualukseksi St. Paulin lahteen, mistä se nostettiin 1953 ja romutettiin.
Rebekkah Brunson
thumb|250px|Rebekkah Brunson Rebekkah Brunson (s. 11. joulukuuta 1981 Washington D.C.) on yhdysvaltalainen koripalloilija, pelipaikaltaan laitahyökkääjä (forward). Hän pelaa WNBA-liigan Minnesota Lynxissä.
Pihvi
Valmistus
Pihvi tarjoillaan usein grillattuna, mutta se voidaan myös paistaa pannulla kypsäksi. Poikkeuksena kypsentämiseen on täysin raakana tarjottava tartarpihvi.
Stanley Lord
Ura
Lord aloitti uransa jo 13-vuotiaana pikkualuksilla. Vuonna 1906 hän sai kapteenin arvonimen. Vuonna 1911 hänestä tuli SS Californianin päällikkö. 14. huhtikuuta välisenä yönä klo 22.21 Californian oli pysähtyneenä kymmenen kilometrin päässä Titanicista havaittuaan kolme suurta jäävuorta saavuttuaan jääkenttäalueelle. Lord määräsi aluksen radistin Cyril Evansin varoittamaan muita alueella liikkuvia laivoja. Evansin lähetettyä varoituksen Titanicille hän sai Jack Phillipsiltä töykeän vastauksen viestiinsä, minkä seurauksena hän sammutti laitteistonsa ja meni nukkumaan.
Jonni Myyrä
Urheilu-ura
Urheilemisen ohella Myyrä teki bisnestä muun muassa sahateollisuudessa, mutta yritys koki vararikon. Sahalla ei sahattu tukkiakaan. Hänellä oli rahavaikeuksia, ja hän kavalsi kunnallislautakunnan esimiehenä Savitaipaleen kunnan varoja suuria summia. Myyrä pääsi pälkähästä maksettuaan kavaltamansa rahat pankkilainalla pois. Näiden vaikeuksien takia Myyrä pakeni Pariisin vuoden 1924 olympialaisista Yhdysvaltoihin, eikä koskaan enää palannut Suomeen.
Tanskan lippu
Vuoteen 1743 saakka lipusta oli käytössä myös mustavalkoinen versio, niin kutsuttu Sorgeflag, jolla suoritettiin suruliputus. Kun tämä lippu jätettiin pois käytöstä, suruliputus alettiin suorittaa laskemalla tavallinen lippu puolitankoon. Tämä tapa on levinnyt Tanskasta moniin muihin maihin.
Alexandra Rosenfeld
Alexandra Rosenfeld on ranskalainen malli ja vuoden 2006 Miss Eurooppa. Rosenfeldin kruunasi Johanna Raunio Ukrainan pääkaupungissa Kiovassa.
Ptolemaioksen kirje Floralle
Sisältö
Demiurgilta peräisin olevan lain hän jakoi samalla tavalla kolmeen osaan:
Mauri Röppänen
Röppänen on voittanut hirvenhiihdon Suomen-mestaruuden viisi kertaa peräkkäin vuosina 1972–1976. Nykyisin eläkkeellä oleva Röppänen oli ammatiltaan merivartija. Hänen veljensä Jorma ja Pekka Röppänen ovat myös ampujia. Nykyisin Mauri Röppänen asuu Kankaanpäässä. Röppäsellä on kaksi lasta, Mikko ja Heikki, joista Mikko on pelannut pesäpalloa Hyvinkään Tahkossa.
Sytostaattien haittavaikutukset
Verisolumuutokset
Johtuvat solunsalpaajahoitojen aiheuttamista muutoksista luuytimen nopeasti jakautuvissa, verisoluja muodostavissa kantasoluissa.
Boyzone
No Matter What 1998
Boyzonen top 10 -putki jatkui keväällä 1998, kun "All That I Need" julkaistiin. Se sijoittui ykköseksi kuten myös pian sen jälkeen julkaistu albumi Where We Belong. Ronan Keating lauloi albumilla suurimman osan kappaleiden soolo-osuuksista ja nousi huhuja, että Keith Duffy ja Shane Lynch eivät olisi laulaneet albumilla ollenkaan. He kuitenkin kielsivät asian. Yhtye sai tilaisuuden esiintyä uudelle yleisölle, kun sitä pyydettiin esiintymään Andrew Lloyd Webberin 50-vuotisjuhlallisuuksissa. Stephen Gately oli kuunnellut kappaleita Lloyd Webberin luona ja innostunut "No Matter What" -laulusta, joka oli uudesta musikaalista Whistle Down the Wind. Yhtye sai luvan levyttää kappaleen mutta levy-yhtiö ei ollut halukas julkaisemaan sitä. Heidän mielensä kuitenkin muuttui, kun yhtye esitti sen tilaisuudessa ja ihmiset soittelivat radioasemille toivoen kyseistä kappaletta. Se julkaistiin kiireellä loppukesästä, ja videokin kuvattiin hätäisesti mutta single myi lopulta yli miljoona kappaletta pelkästään Britanniassa ja oli siten yhtyeen suurin menestyssingle. Vuoden 1998 The Record of the Year -tapahtumassa Britanniassa miljoonasta puhelinäänestä neljäsosa meni "No Matter What" -kappaleelle, mikä jätti Celine Dionin kappaleen "My Heart Will Go On" kakkossijalle 100 000 äänen erolla. Boyzone kiersi kesällä Eurooppaa promootiokiertueella ja teki myös pikavisiitin Suomeen heinäkuun lopulla. He olivat käyneet Suomessa myös kerran aikaisemmin, vuonna 1995.
Boyzonen jälkeen
Mikey Graham julkaisi sooloalbumin kesällä 2000, mutta on sittemmin keskittynyt perhe-elämään.
Stephen Gately tulee kaapista
Kesällä 1999 Stephen Gately myönsi The Sun -lehden haastattelussa olevansa homoseksuaali. Artikkeli ei kuitenkaan ollut yhden yön tulos vaan lehden mukaan sitä oli työstetty kolmen viikon ajan, kunnes se lopulta julkaistiin 16. kesäkuuta Boyzonen ollessa Italiassa Euroopan kiertueella. The Sunin saama palaute haastattelusta oli suurin, mitä he olivat koskaan saaneet viihdeartikkelista. Stephen palasi julkisuuteen Britanniassa kolme viikkoa myöhemmin, kun Boyzone esiintyi vuosittaisessa Party In the Park -konsertissa Lontoossa.
VHS ja DVD
Boyzonen videoita julkaistiin säännöllisesti vuosina 1995–2000. Said and Done kertoo yhtyeen alkuvuosista ja sisältää myös ensimmäisen singlen "Working My Way Back To You" musiikkivideon. Se jätettiin pois By Request -videokokoelmalta ja samannimiseltä albumilta, jotka sisälsivät vain Britanniassa julkaistut kappaleet. Something Else keskittyy vuoteen 1997 ja musiikkivideoiden ohella kerrotaan myös Latinalaisessa Amerikassa julkaistusta materiaalista, johon kuuluu muun muassa alun perin Enriquen Iglesiaksen julkaisema kappale "Experiencia religiosa". Videolla nähdään kuitenkin vain englanninkielinen versio. Live At Wembley ja Live - Where We Belong kuvattiin samalla areenalla Wembleylla vuosina 1996 ja 1998, joista jälkimmäinen nähtiin myös suorana lähetyksenä Britannian TV:stä. Dublin...Live By Request ja Live At the Point kuvattiin taas Dublinissa vuosina 1999 ja 2000. Aiempi konsertti RDS-stadionilla toi Boyzonelle oman yleisöennätyksen, sillä paikalla oli kyseisen julkaisun mukaan 35 000 kuulijaa. Jälkimmäinen konsertti Dublinin Pointilla päätti Millennium-kiertueen ja oli myös yhtyeen viimeinen konsertti.
250 Vesey Street
Rakennus toimii Merrill Lynch -yhtiön pääkonttorina ja se tunnetaankin myös nimellä Merrill Lynch Building. Silloinen Four World Financial Center vaurioitui syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua. Rakennus oli suljettuna useita kuukausia korjaustöiden vuoksi.
Kaarlo Oksanen
Suomen jalkapallomaajoukkueessa
Suomen maajoukkuessa Oksanen aloitti syksyllä 1929 Saksaa vastaan ja pelasi kesällä 1937 viimeisen eli 39. A-maaottelunsa myös Saksaa vastaan. Näiden ajankohtien välillä Oksanen oli poissa vain neljästä Suomen pelaamasta A-maaottelusta. Tähän ajanjaksoon mahtuu Berliinin olympialaiset, joihin silloinen maajoukkuevalmentaja Ferdinand Fabra ei ottanut Oksasta ryhmäänsä.
Elokuvaura
Oksanen osallistui jatkosotaan taistelulähettinä JR26:ssa. Hän haavoittui jatkosodassa Itä-Karjalassa Suununjoella ja kuoli haavoihinsa kenttäsairaalassa.
Smallville (7. tuotantokausi)
Tuotantokausi toi lisää uusia päähenkilöitä; tuttuja henkilöitä Teräsmiehen historiasta sekä vanhoja vihollisia Smallvillen menneisyydestä ja tietenkin uusia DC Comicsin henkilöhahmoja.
Elof
Nimen alkuperästä on useita selityksiä. Sitä on arveltu lyhentymäksi nimestä Egilolf, joka merkitsee "miekkasutta", tai toisen selityksen mukaan kyseessä on Olaf-nimen (Olavi) muunnos. Nimen on myös arveltu johtuvan muinaisskandinaavisesta nimestä Eileifr, joka merkitsee ikuista perillistä. Brittein saarilla se on kuitenkin käsitetty latinalaisen Elophius-nimen muunnokseksi. Tämä nimi on ollut eräällä skotlantilaisella tai irlantilaisella marttyyrillä, joka surmattiin Julianus Apostatan aikaisissa vainoissa.
Juhani Mäki-Maunus
Mäki-Maunus kilpailee edelleen veteraanisarjassa SM-tasolla.
Lipogeneesi
Lipogeneesi vaatii lisäksi adenosiinitrifosfaattia (ATP:tä) sekä nikotiiniamidiadeniinidinukleotidifosfaattia (NADPH:ta), sillä kaikki reaktiot ovat pelkistymisreaktioita.
Lego Star Wars II: The Original Trilogy
Lego Star Wars II: The Original Trilogy on Traveller’s Talesin kehittämä ja LucasArtsin julkaisema toimintaseikkailupeli. Peli on julkaistu vuonna Game Boy Advance, Nintendo DS, Nintendo GameCube, PlayStation 2, Windows, Xbox ja Xbox 360 -alustoille.
Aida
Oopperan synty
Teoksen ensiesitys pidettiin Kairossa 24. joulukuuta 1871. Aidan nimiosan kantaesityksessä lauloi Antonietta Pozzoni Anastasi. Ensi-ilta oli sensaatiomainen, ja muun muassa italialainen musiikkokriitikko Filippo Filippi mainitsi teoksen olevan Verdin siihenastisista teoksista paras. Samanlainen innostus vallitsi, kun teos esitettiin ensimmäisen kerran Euroopassa Milanon La Scalassa 8. helmikuuta 1872. Siellä esityksen johti säveltäjä itse ja nimiosan lauloi Teresa Stolz. Esityksen päätyttyä Verdi huudettiin esiin 32 kertaa, ja hän sai norsunluisen tahtipuikon sekä timanttitähden, johon nimi Aida oli kirjoitettu rubiineilla ja Verdi muilla arvokkailla kivillä.
Suomalaisessa Oopperassa Aida kuultiin ensimmäisen kerran 1916. Aleksanterin teatteri vihittiin Suomalaisen Oopperan käyttöön 1919 Aidan esityksellä, vuonna 1956 Aidalla juhlistettiin nimimuutosta Suomen Kansallisoopperaksi. Viimeisin Aidan ensi-ilta Suomen Kansallisoopperassa oli 17.9.2010. Aida on ollut suosittu teos myös Savonlinnan Oopperajuhlilla.
Aida ja Suezin kanava
Kairon oopperatalo valmistui juhlistamaan Suezin kanavan avajaisia (17. marraskuuta 1869). Oopperatalon johtaja Paul Draneth pyysi Verdiltä oodia talon vihkiäisiin, mutta Verdi kieltäytyi ilmoittaen, ettei hän tee ”satunnaistöitä”. Kairon oopperatalo vihitiin 1. marraskuuta 1869, ja ensimmäisenä teoksena esitettiin Giuseppe Verdin Rigoletto.
I näytös
Egyptiläisiä on kokoontunut temppelin edustalle. Kuninkaan saavuttua lähetti tuo tiedon maaseudun hävityksestä ja pääkaupunkiin kohdistuvasta uhasta. Kuningas julistaa että egyptiläisten joukkojen johtaja on Radames. Egyptiläiset uhoavat sotaa, ja Amneris toivoo Radameksen olevan voitokas. Papit johdattavat Radameksen Ptahin temppeliin.
Aida on epätoivoinen aariassaan Ritorna vincitor (suom. Palaa voittajana), koska Radames taistelee Aidan maanmiehiä vastaan, ja heitä johtaa Aidan isä Amonasro. Aidan aaria päättyy rukoukseen Numi pietà (suom. Jumalat armahtakaa)
Kurt Oppelt
Oppelt kilpaili useissa taitoluistelun maailmanmestaruuskilpailuissa ja sai pariluistelussa pronssia (1954), hopeaa (1955) ja voitti lopulta kultaa (1956). Taitoluistelun Euroopan-mestaruuskilpailuissa hän sai pronssia (1953), hopeaa (1954) ja voitti kultaa (1956) Sissy Schwarzin kanssa.
Ludvig IV (Ranska)
Ludvig IV kuului karolingien hallitsijasukuun, ja hänen isänsä oli Kaarle III "Yksinkertainen". Hänen äitinsä, Englannin Eadgifu, oli kuningas Edvard Vanhemman tytär. Kun Kaarle Yksinkertainen vangittiin vuonna 923, äiti vei Ludvigin Englantiin. Isänsä kuoltua Ludvig kutsuttiin takaisiin Ranskaan ja kruunattiin kuninkaaksi. Herttua Hugo Suuri oli Ludvigin äidin lanko, ja hän toivoi voivansa hallita maata nuoren sukulaiskuninkaansa avulla. Ludvig ei kuitenkaan suostunut nukkehallitsijaksi, vaan pyrki vastustamaan herttuan ja muiden aatelisten pyrkimyksiä.
National Geographic Society
Televisio-ohjelmat
Vuodesta 1997 lähtien järjestö on lähettänyt myös televisio-ohjelmia omalla kaapeli- ja satelliittikanavallaan National Geographic Channel.
Lamerica
Lamerica on Gianni Amelion ohjaama italialais-ranskalais-sveitsiläinen draamaelokuva vuodelta 1994. Sen tarina sijoittuu vuoden 1991 Albaniaan. Lamerica voitti Venetsian elokuvajuhlilla neljä palkintoa ja palkittiin myös muun muassa parhaan eurooppalaisen elokuvan Felix-palkinnolla sekä parhaana ulkomaisena elokuvana monissa maissa.
Keltaoliivisieppo
Pesiminen
Keltaoliivisiepon pesimäkausi kestää heinäkuulta tammikuulle. Pesimäkauden aikana samalla parilla voi olla kolme poikuetta. Naaras rakentaa kuppimaisen pesän puunkuoren paloista ja ruohoista sekä muista kasvinosista ja sitoo ne yhteen hämähäkinseitin avulla. Naaras munii kahdesta kolmeen munaa ja hautoo niitä yksin. Koiras osallistuu kuoriutuneiden poikasten hoitoon. Toisinaan apuna on myös muita keltaoliivisieppoja.
Graafi
jossa V on joukko solmuja (, node) ja E joukko kaaria (linkkejä, viivoja, välejä; ). Kaarijoukon määritelmä voi vaihdella, mutta yleisin tapaus on
Hämeensillan Pirkkalaisveistokset
Pirkkalaisveistokset siirrettiin 31. lokakuuta 2017 Tampereen museoiden kokoelmakeskukseen Hämeensillan uudistustyön vuoksi. Veistokset palautettiin paikoilleen syyskuussa 2020 miltei kolmen vuoden poissaolon jälkeen.
Teosten tyyli ja vastaanotto
Veistoksia on myös kritisoitu. Lahjoittaja Haarla kommentoi paljastustilaisuuden jälkeen, että muuten onnistuneet teokset eivät vastanneet hänen makuaan täysin, koska hän kaipasi niille pirkkalaisajan vaatteita. Viime aikoina on kiinnitetty huomiota myös patsaiden sukupuolirooleihin. Miespatsaat edustavat pirkkalaisajan ammatteja, mutta naishahmo perinteisen naisammatin sijasta lähinnä naiseutta.
Jaala (kaupunginosa)
Jaala eli Jaalan kirkonkylä on Kouvolan kaupungin Jaalan suuralueen kaupunginosa ja tilastoalue. Sen keskiosassa Pyhäjärven pohjoisrannalla sijaitsee Jaalan kirkonkylä, joka on entisen Jaalan kunnan keskustaajama. Asukkaita Jaalan kirkonkylän tilastoalueella on 1 298.
Lämpömittari
Elektroninen lämpömittari
Sähköinen lämpömittari voi perustua esimerkiksi joidenkin materiaalien merkittävään resistanssin lämpötilariippuvuuteen. Lämpötila voidaan tällöin määrittää mittapiirin resistanssin mukaan. Tyypillisiä vastuslämpöantureita ovat platinasta valmistetut PT100- ja PT1000-anturit. On myös epätarkempia ja edullisempia NTC-vastusantureita (Negative Temperature Coefficient), joiden vastuksen lämpötilariippuvuus on hyvin suuri ja voimakkaasti epälineaarinen.
Nasaret
Historia
Islaminuskoiset arabit valtasivat Palestiinan vuonna 637. Jeesus on merkittävä hahmo myös Koraanissa, mutta tästä huolimatta Nasaretin merkitys varhaisella muslimikaudella oli vain vähäinen. Kaupungissa oli edelleen joitakin pyhiinvaelluskohteita, mutta se oli jäänyt selvästi Jerusalemin varjoon. Ristiretkeläiset valtasivat alueen vuonna 1098 ja he korjauttivat rapistumaan päässeen Marian ilmestyksen kirkon. Kreikkalaisortodoksinen kirkko perusti puolestaan Pyhän Gabrielin kirkon. Saladin pakotti ristiretkeläiset hylkäämään kaupungin Hattinin taistelun aikaan 4. heinäkuuta 1187. Fredrik II sai neuvoteltua pyhiinvaeltajille kapean reitin Nasaretiin Akkosta, ja vuonna 1251 siellä vieraili Ranskan kuningas Ludvig IX vaimoineen. Vuonna 1263 mamelukkisulttaani Baibars ajoi ristiretkeläiset Palestiinasta ja hävitti Nasaretin kristityt rakennukset. 1300-luvulla fransiskaanien joukon sallittiin asettua Marian ilmestyksen kirkon raunioiden lähettyville, mutta heidät karkotettiin vuonna 1548. Vuonna 1620 Osmanien valtakuntaan kuulunutta aluetta hallinnut druusiemiiri Fakhr ad-Din salli fransiskaanien rakennuttaa paikalle pienen kirkon ja he alkoivat järjestää retkiä pyhiinvaeltajille lähistön pyhille paikoille. Vuonna 1730 Dhahir al-Umar salli heidän rakennuttaa suuremman kirkon, joka oli pystyssä aina vuoteen 1955, kunnes se purettiin nykyisen tieltä. Napoléon Bonaparten joukot miehittivät Nasaretia jonkin aikaa vuonna 1799 ja myöhemmin alueen valtasivat Egyptin Ibrahim paššan joukot. Ibrahim avasi alueen eurooppalaisille lähetyssaarnaajille ja kauppiaille, joiden asema säilyi vaikka osmanit kukistivatkin Ibrahimin hieman myöhemmin. 1800-luvun lopulla Nasaretin väestön valtaosan muodostivat arabikristityt ja siellä oli myös kasvava eurooppalainen yhteisö.
Rosengård
Järjestyshäiriöt
Huhtikuussa 2009 Helsingin Sanomat uutisoi nuorison kivittävän paloautoja, jotka tulevat sammuttamaan tuleen sytytettyjä autoja ja roskalaatikkoja. Paloautot eivät enää liikkuneet alueella ilman poliisin tukea ja esimerkiksi Herrgårdeniin ne eivät enää menneet sammuttamaan pieniä tulipaloja. Mellakointia rauhoittaneita poliiseja syytettiin rasismista. Ongelmien ratkaisemiseksi ehdotettiin muun muassa öistä ulkonaliikkumiskieltoa Herrgårdenin nuorille ja vierailukieltoa muista kaupunginosista alueelle.
17. tammikuuta 2018 Rosengårdin poliisiaseman edessä räjähti pommi, joka vaurioitti rakennusta ja poliisien autoja. Poliisi pidätti kaksi miestä ja uskoi räjähdyksen olevan rikollisten kostoisku. Isku oli jo toinen kuukauden sisään. 29. joulukuuta 2017 poliisiaseman ulkopuolelle parkkeerattu poliisiauto vaurioitui räjähdyksessä. Poliisiaseman lähellä räjähti jälleen 21. tammikuuta 2018, jolloin konttorirakennus keskustan läheisyydessä vahingoittui julkisivustaan.
Tiedon hankkimisen menetelmät
Tieteellinen menetelmä, jossa tietoa tavoitellaan epädogmaattisesti, arvostelevasti ja julkisesti koeteltavin havainnoin, on sen kannattajien mielestä tehokkain ja järkiperäisin käsitysten muodostamisen menetelmä. Peirce korosti itseäänkorjaavan tieteellisen menetelmän ylivertaisuutta ”itsepäisyyden”, ”arvovallan” ja ”apriorisen” käsitysten muodostamisen menetelmään nähden.
Tiedon hankkimisen menetelmiä tutkii filosofiassa tieto-oppi. Tieto-oppi eli tietoteoria liittyy niihin tapoihin, joilla hyväksyttyjä käsityksiä oikeutetaan ja perustellaan. W. V. O. Quinen käsitteistön mukaan kyse on ”totuuden etsimisen tekniikasta” (Quine 1998, s. 665).
McDonnell Douglas MD-90
Taustaa
DC-9:n toista sukupolvea kutsuttiin alun perin DC-9-80-sarjaksi tai DC-9 Super 80:ksi, mutta McDonnelin ja Douglasin fuusion seurauksena se vaihdettiin MD-80:een. Ensimmäiset MD-80:t aloittivat kaupalliset lentonsa vuonna 1980. McDonnell Douglas alkoi vuonna 1983 tutkia mahdollisuuksia tehdä entistä lyhyempiä versioita MD-80:sta. Nämä tutkimukset tulivat tunnetuiksi nimellä MD-90. Vuosien kehitystyön ja tutkimusten jälkeen MD-90:n moottoreiksi valittiin IAE V2500-suihkumoottorit.
Operaattorit
Suurista lentoyhtiöistä MD-90:llä ovat operoineet Delta Air Lines, Saudi Arabian Airlines, Japan Airlines ja Scandinavian Airlines. Kaupallinen lentotoiminta konetyypillä on päättynyt.
Entiset operaattorit:
Surrey (Jamaika)
thumb|Surreyn maakunta Jamaikan kartalla keltaisella. Surrey on yksi Jamaikan maakunnista. Alueella on neljä kuntaa: Kingston, Portland, Saint Andrew ja Saint Thomas. Alueella sijaitsee myös pääkaupunki Kingston. Maakunnan pinta-ala on 2 010 km² ja väkiluku vuoden 2011 väestölaskennassa 838 072.
Quincy Jones
Quincy Jones Suomessa
Quincy Jones esiintyi orkestereineen Helsingin Kulttuuritalolla 1960. Vellu Halkosalmi sai 2010-luvulla Jonesilta käyttöönsä tämän alkuperäisiä, julkaisemattomia orkesterisovituksia, kirjoitti niitä lisää ylös Jonesin levytyksiltä ja harjoitutti niitä konserteiksi Turku Jazz Orchestran ja UMOn kanssa.
Nabil Ayouch
Nabil Ayouch (1. huhtikuuta 1969) on ranskalais-marokkolainen televisio- ja elokuvaohjaaja, käsikirjoittaja ja tuottaja.
Ilkka Kanerva
1975–2003
Ilkka Kanerva nousi eduskuntaan Kansallisen kokoomuksen kansanedustajaksi 27-vuotiaana vuonna 1975. Eduskunnassa nähtiin nuoremman polven nousu suurten ikäluokkien astuessa hallitseviin asemiin. Vuonna 1987 kokoomus nousi hallitukseen 21 vuoden tauon jälkeen ja Kanerva nimitettiin ministeriksi Harri Holkerin hallitukseen. Vuoteen 1990 Kanerva toimi ministerinä valtioneuvoston kansliassa. Holkerin hallituksen vallan aikana hän hoiti ministerintehtäviä lisäksi myös valtiovarainministeriössä, jossa hänen vastuualueenaan oli hallinnon kehittäminen. Holkerin hallituksen liikenneministerinä Kanerva toimi vuosina 1990–1991.
Johanna Tukiainen
Alkuvuodesta 2008 Johanna Tukiainen vuosi Kanervan lähettämien tekstiviestien sisällön julkisuuteen. Tekstiviestikohun myötä valtiovarainministeri ja kokoomuksen puoluejohtaja Jyrki Katainen ilmoitti 1. huhtikuuta 2008, ettei Kanerva voi enää jatkaa ulkoasiainministerin tehtävässä. Kanerva erosi virastaan kolme päivää myöhemmin 4. huhtikuuta 2008 ja hänen seuraajakseen ulkoministeriksi nimitettiin Alexander Stubb.
Yksityiselämä
Kanervan ensimmäinen puoliso oli Karin, josta hän erosi 1985. Kanervalla oli ensimmäisestä avioliitostaan kaksi tytärtä.
Ilkka Kanerva on haudattu Uudenkaupungin Lokalahden vanhalle hautausmaalle. Hautajaiset pidettiin Kanervan omasta toivomuksesta vain hänen lähimpien sukulaistensa ja ystäviensä kesken.
Darkoth
Historia
Desmond Pitt oli majuri Yhdysvaltain armeijassa, kun hän tapasi koelentäjän nimeltään Ben Grimm. Pian Pitt ja Grimm ystävystyivät. Pitt meni myöhemmin naimisiin ja sai pojan. Pittin seuraava komennus oli Kennedy Space Centeriin, jossa uutta koeluontoista avaruussukkulaa oltiin kehittelemässä.
Doom myös murskasi ja poisti Pittin luut korvaten ne promethiumista tehdyillä kopioilla. Lopullisesti Doom alisti Darkothin muistilaitteensa vaikutukselle, jolloin kaikki Darkothin muistot entisestä elämästä katosivat. Lisäksi Doom istutti Darkothin mieleen ajatuksen, että tämä oli todellisuudessakin demoni ja että Doom oli onnistunut pelastamaan Darkothin omasta synkästä ulottuvuudestaan. Näin Darkothista tuli mitä lojaalein palvelija miehelle, joka teki hänestä hirviön.
Darkoth palveli Doomia uskollisesti tämän hyökätessä Ihmenelosten Möykyn kimppuun. Taistelun kuluessa Darkoth kuitenkin sai kuulla todellisesta identiteetistään ja hyökkäsikin entistä herraansa vastaan. Lopulta Darkoth uhrasi itsensä romuttaakseen Doomin suunnitelmat.
Voimat & varusteet
Darkothilla on yli-inhimilliset voimat (hän nostaa noin 50 tonnia), nopeus, refleksit, kestävyys ja notkeus. Darkothin luusto on suurimmaksi osaksi korvattu promethiumilla, mystisellä metallilla, jota löytyy vain Limbosta. Darkoth kesti Möykyn murskaavat iskut leikiten ja hänen paksu nahkansa kestää jopa tykin ammukset lähietäisyydeltä. Darkoth ei tarvitse ruokaa, juomaa tai ilmaa selviytyäkseen.
Darkothin teräksiset kynnet kykenivät murtamaan jopa Möykyn paksun panssarin ja vapauttamaan myrkkyä, joka tainnuttaa uhrinsa. Darkothin antennimaiset ulokkeet kykenevät ampumaan energiaiskuja lämpöenergian (sulattaen jopa tuhansia tonneja terästä sekunneissa) tai voimaiskun (tarpeeksi voimaa liikuttamaan satojen kilojen painoisen esineen metrejä taaksepäin) muodossa.
Kreikan parlamenttitalo
Arkkitehtuuri ja tilat
thumb|Parlementin istuntosali.
Tool
Lateralus (2001–2005)
20. joulukuuta 2005 julkaistiin DVD-singlet kappaleista Schism ja Parabola. Molemmat sisälsivät kappaleiden musiikkivideot, kommenttiraidat ja uudelleenmiksaukset. Euroopassa singlet julkaistiin 9. tammikuuta 2006.
10,000 Days (2006–2007)
Vielä vuoden 2007 alkupuolella julkaistiin kolmas ja viimeinen single kappaleesta Jambi.
Vierailijat
Muun muassa nämä henkilöt ovat vierailleet Toolin kappaleissa livenä:
Aatamin puvussa... ja vähän Eevankin (vuoden 1971 elokuva)
Aatamin puvussa... ja vähän Eevankin on vuonna 1971 ensi-iltansa saanut suomalainen komediaelokuva, jonka on ohjannut Matti Kassila. Elokuva perustuu Agapetuksen romaaniin Aatamin puvussa ja vähän Eevankin vuodelta 1928. Samasta aiheesta oli tehty aiemmin jo kaksi elokuvaversiota, vuosina 1931 ja 1940.
Bjurbölen meteoriitti
60.33333°N, 25.71667°W Bjurbölen meteoriitti putosi Bjurbölevikeniin Bjurbölen kylässä Porvoossa 12. maaliskuuta 1899. Meteoriitin tyyppi on L/LL4-kondriitti ja siitä kerättiin talteen palasia yhteensä 328 kiloa. Se on Suomesta tähän asti löydetyistä meteoriiteista suurin.
Meteoriittia säilytettiin pitkät ajat Mineraalikabinetissa Arppeanum-rakennuksessa lähellä Helsingin tuomiokirkkoa. Kun Helsingin yliopisto vuonna 2014 luopui kyseisestä rakennuksesta, meteoriitti siirrettiin marraskuun 25. päivän vastaisena yönä pehmustetussa laatikossa raitiovaunulla Kumpulan kartanon päära­kennukseen, jonne muutkin Luonno­tieteellisen keskus­museon geologiset kokoelmat sijoitetaan.
Kari Martonen
Ura
Martosen kasvattajaseuroja olivat Kontulan Urheilijat ja Helsingin Jalkapalloklubi. Pääsarjatasolla hän pelasi HJK:ssa vuosina 1982–1989 ja Hakassa 1990–1996 kaikkiaan 248 ottelua, joissa hän teki 22 maalia. Hän saavutti neljä SM-kultaa, yhden SM-hopean, kaksi SM-pronssia sekä yhden Suomen cupin voiton.
FS Lynx (1925)
Valmistus
Alus tilattiin Ateliers et Chantiers de la Loirelta St. Nazairesta, missä köli laskettiin 14. tammikuuta 1923. Alus laskettiin vesille 25. helmikuuta 1925 ja valmistui 10. lokakuuta 1927.
Palvelus
Toisen maailmansodan alussa alus torjui Välimerellä Italian aiheuttamaa uhkaa, jolloin sen kotisatamana oli Toulon. Aluksen miehistö upotti aluksensa 27. marraskuuta 1942 Toulonissa. Saksalaiset nostivat aluksen, mutta se romutettiin Saksan metallipulan vuoksi.
Louis Rosier
Rosier toimi myös perustamansa tallin Ecurie Rosierin päällikkönä, joka käytti autoissaan Talbotin, Ferrarin ja Maseratin autoja.
Dacrycarpus dacrydioides
Kuvaus
Laji on kaksikotinen. Hedeyksilöiden hedekävyt ovat versojen päädyissä, ja noin senttimetrin pituisia. Emiyksilöillä kävyt kehittyvät meheviksi ja muistuttavat koppisiemenisten marjoja. Punaiset, pehmeät kävyt ovat syötäviä.
Levinneisyys ja elinympäristö
Useat kotoperäiset lintulajit, kuten uudenseelanninkyyhky (Hemiphaga novaeseelandiae), tui (Prosthemadera novaeseelandiae) ja makomako (Anthornis melanura) syövät puun marjamaisia käpyjä ja levittävät siten sen siemeniä.
Kuolinilmoitus
Kuolinilmoitusten ominaispiirteet
Eri asia on muistokirjoitus eli nekrologi, sanoma- tai muussa lehdessä julkaistava kirjoitus, jossa kerrotaan kuolleesta henkilöstä. Se ei ole ilmoitus, vaan osa toimituksellista aineistoa, jonka julkaisusta ja mahdollisesta muokkauksesta päätetään kussakin toimituksessa.
Kuolinilmoitus hautaustradition osana
Sanomalehden kuolinilmoitus on omaisten ja muun vainajan lähipiirin tapa tiedottaa muulle yhteisölle kuolemasta ja muistella vainajaa sekä samalla kutsua siunaustilaisuuteen tai kiittää osanotosta. Kuolinilmoituksissa kerrotaan, kuka on kuollut ja milloin se on tapahtunut, ketkä jäävät suremaan ja kaipaamaan vainajaa, milloin hautajaiset järjestetään ja miten se tapahtuu. Lisäksi kuolinilmoituksissa muistellaan vainajaa ja kiitetään häntä.
Oleg Dmitritšenko
Ura
Vuosina 2012–2013 Dmitritšenko hallitsi ITHF:n maailmanrankingia olemalla kahdeksan kuukautta peräkkäin kärjessä. Dmitritšenko pelasi pöytäjääkiekkoa viimeksi vuonna 2014.
Suomen satamat
pienoiskuva|Nesteen [[Sköldvikin satama Porvoon Kilpilahdessa on Suomen suurin satama.]] Suomen satamat
Alexandru Vaida-Voevod
Vaida-Voevod oli kotoisin Transilvaniasta, joka hänen nuoruudessaan kuului vielä Itävalta-Unkariin. Hänet valittiin vuonna 1906 Unkarin parlamenttiin, jossa hän liittyi Romanian kansallispuolue -nimiseen pieneen romanialaisten nationalistien ryhmään. Hän vastusti voimakkaasti Unkarin hallituksen vähemmistökansallisuuksiin kohdistamaa pakkounkarilaistamista ja tuki Itävallan arkkiherttua Frans Ferdinandin ajatusta valtakunnan muuttamisesta liittovaltioksi. Itävalta-Unkarin hajotessa Vaida-Voevodista tuli Transilvanian Romaniaan liittämisen johtava puolestapuhuja. Lokakuussa 1918 hän esitti Unkarin parlamentille julistuksen, jossa ilmoitettiin Transilvanian oikeudesta itsehallintoon. Joulukuussa 1918 hänet valittiin Transilvanian ohjaavaan neuvostoon (Consiliul Dirigent), joka julisti alueen liittyneeksi Romaniaan. Vaida-Voevod oli yhtenä Romanian valtuuskunnan jäsenistä Pariisin rauhankonferenssissa 1919.
Born to Run
Kappaleluettelo
Kaikki kappaleet sanoittanut ja säveltänyt Bruce Springsteen.
Hyundai i10
Hyundai i10 PA (2007–2017)
Vuoden 2008 Euro NCAP -kolaritestistä i10 sai tulokseksi neljä tähteä viidestä. vasen|pienoiskuva|Facelift-mallin Hyundai i10 PA. Vuonna 2011 malli koki kasvojenkohotuksen, jossa sen ulkoista ilmettä muokattiin vastaamaan uudempia Hyundai-malleja.
Jon Appleton
Jon Howard Appleton (s. 4. tammikuuta 1939) on yhdysvaltalainen säveltäjä. Hän on opettanut Dartmouth Collegessa, Ruotsissa, Moskovassa, Massachusetts Institute of Technologyssa ja Keion yliopistossa (Tokio). Hän oli mukana kehittämässä Synclavier-soitinta. Vuonna 2003 hän sai Yhdysvaltain elektroakustisen musiikin seuran palkinnon elinaikaisista saavutuksista.
Uskonnonvapauslaki
Uskonnonvapauslaki säätää uskonnonvapaudesta Suomessa. Se tuli voimaan 1.1.1923, ja sen tilalle tuli 1.8.2003 voimaan uusi uskonnonvapauslaki.
Vuoden 2003 uskonnonvapauslaki
Peruskoululaisilla ja lukiolaisilla säilyy edelleen oikeus ja velvollisuus saada uskonnon opetusta. Jos lapsi ei osallistu enemmistön vakaumuksen mukaiseen opetukseen, hän voi saada oman vakaumuksensa mukaista opetusta, mikäli kyseistä uskontoa tahtoo opiskella vähintään kolmen ihmisen ryhmä. Uskonnollisiin yhdyskuntiin kuulumaton peruskoululainen voi saada tahtonsa mukaista uskonnon opetusta, mikäli vanhemmat suostuvat siihen. Jos uskonnollisiin yhdyskuntiin kuulumaton on lukiolainen, hän saa itse päättää, mitä uskontoa opiskelee.
Kantabrialaiset
Kantabrialaiset (kantabriaksi ja espanjaksi: cántabros) ovat Pohjois-Espanjan Kantabriassa asuva itaalinen kansa. Heistä käytetään joskus nimeä montañeses. Kantabrialaisten puhuma Kantabrian murre on sukua asturia-leónin kielille.
Lähteet
2.http://www.lavanguardia.com/vangdata/20150402/54429637154/interactivo-creencias-y-practicas-religiosas-en-espana.html
4. "Even today, Cantabrians (the Pasiego included, Lebaniegos excluded), at the North of Spain, seem to be a genetically well differentiated community, as deduced from uniparental and autosomal markers, perhaps to a higher degree than their neighbours, the Basques". http://grupos.unican.es/acanto/aep/bolpas/Ann-Hum-Genet.pdf.
Skitsofrenia
Yleistä
Nykyisen tietämyksen mukaan geeniperimä tai keskushermoston varhaiskehityksen häiriö luovat skitsofrenian sairastumisalttiuden, ja sisäiset tai ulkoiset stressitekijät, kuten stressi, elämänkriisi, trauma tai päihteiden käyttö, laukaisevat sairastumisen. Toiset näkemykset korostavatkin häiriön biologista ja toiset psykososiaalista ulottuvuutta. Vaikka nykyinen valtavirtapsykiatria korostaa häiriön ruumiillista puolta, esimerkiksi psykoosien hoidossa tehokkaaksi osoittautuneessa avoimen dialogin mallissa psykoottisten oireiden ymmärretään juontuvan lähtökohtaisesti sosiaalisen vuorovaikutuksen ongelmista. Alueella jossa avoimen dialogin hoitomallia on käytetty, skitsofrenian esiintyvyys onkin laskenut kymmenesosaan 20 vuodessa. Tätä on selitetty hoitokulttuurilla, joka estää psykoosioireiden kroonistumisen.
Välittäjäainehypoteesit
1980-luvulla esitetyn glutamaattiteorian mukaan kyse on olisi välittäjäaine glutamaatista. Tutkimustulokset ovat olleet vaihtelevia, joten oireet saattavat kummuta useiden keskushermoston välittäjäaineiden toimintahäiriöiden yhdistelmistä.
Todisteet välittäjäaineiden toimintahäiriöistä skitsofreniassa ja muissa psykoosisairauksista ovat lähinnä epäsuoria. Skitsofrenian hoitoon yleisesti käytettyjä neuroleptejä hyödynnettiin sedatiiveina kirurgisten operaatioiden yhteydessä, kunnes huomattiin niiden sedatiivisen vaikutuksen olevan tehokas myös psykoosipotilaiden rauhoittamiseen. Neuroleptien vaikutus dopamiinireseptoreihin huomattiin vasta myöhemmin. Dopamiinihypoteesiin liittyvät tutkimukset perustuvat aivokuvantamistutkimuksille ja skitsofreniapotilaiden aivojen post mortem -tutkimuksille sekä dopamiinin aineenvaihduntatuotteen HVA:n pitoisuuden mittaamiselle aivo-selkäydinnesteestä. Suurin osa aivokuvantamistutkimuksista ei ole kuitenkaan kyennyt löytämään eroa skitsofreniapotilaiden aivojen dopaminergisen järjestelmän aktiivisuudessa tai dopamiinireseptorien tiheydessä suhteessa terveisiin koehenkilöihin, jos muut tekijät on otettu huomioon. Toisaalta on huomattu, että neuroleptit lisäävät aivojen dopamiinireseptorien tiheyttä, mikä selittää esimerkiksi joissakin post mortem -tutkimuksissa löydetyt poikkeavuudet skitsofreniapotilaiden dopamiinireseptorien tiheydessä. Myös eläintutkimuksissa on huomattu, että neuroleptit ovat yhteydessä suurempaan D2-reseptorien tiheyteen. Skitsofreniapotilaiden HVA-pitoisuus aivo-selkäydinnesteessä ei ole poikennut terveistä koehenkilöistä.
Päihteet
Vuonna 2015 ilmestyneen tutkimuksen mukaan tupakoinnin epäillään aiheuttavan skitsofreniaa, sillä 57 % skitsofreniaan sairastuneista oli tupakoinut ennen sairastumistaan. Päivittäin tupakoivat ihmiset sairastuvat skitsofreniaan kaksi kertaa tupakoimattomia todennäköisemmin (2 %:n todennäköisyys) ja ennen sairastumistaan tupakoineet skitsofreenikot myös sairastuvat keskimäärin vuotta muita skitsofreenikkoja aiemmin. Tupakointi aiheuttaa pysyviä muutoksia aivojen signaalinvälitysketjuissa. Tutkimus ei vielä kerro onko kyse kuitenkin siitä, että tupakka vain varhaistaa skitsofrenian puhkeamista. Jos tupakointi aiheuttaa uusia skitsofreniatapauksia, tupakoinnin määrän kuuluisi näkyä myös skitsofrenian yleisyydessä. Nikotiini korjaa väliaikaisesti skitsofreenikoiden äänisignaalien käsittelyn häiriöitä, joten tupakointi voi johtua myös oireiden itselääkinnästä. 75 % skitsofreenikoista tupakoi ja suurin osa runsaasti (vähintään 25 savuketta vuorokaudessa). Kolmas useissa tutkimuksissa osoitettu tekijä on, että samat geenitekijät altistavat sekä skitsofrenialle että nikotiiniriippuvuudelle. Syynä skitsofrenian ja tupakoinnin yhteyteen saattavat olla kaikki kolme mekanismia. Vuonna 2017 on löydetty, että skitsofreenikot käyttävät nikotiinia itselääkityksenä aivojen etuotsalohkokuoren hypofrontaalisuuden eli heikon verenkierron kumoamiseen, sillä nikotiinilla on tällainen kumoava vaikutus aivoissa.
Varhaiskehityksen häiriöt
Äidin raskauden keskikolmanneksen aikana sairastettu tartuntatauti lisää jonkin verran riskiä lapsen skitsofreniaan, samoin puolustusjärjestelmän sairaudet. Skitsofrenia saattaa johtua niiden aiheuttamasta tulehduksesta. Jos tulehduksesta kertova CRP-pitoisuus oli yli 10 mg/l, todennäköisyys sairastua skitsofreniaan oli lähes 60 prosenttia muita suurempi (1,6 % todennäköisyys). Synnytyksen aikaiset komplikaatiot on myös yhdistetty esiintyvyyteen. Synnytyksessä hapenpuutteesta kärsineillä on 4,4-kertainen riski sairastua skitsofreniaan. Tulehdus voi liittyä osin myös elimistön stressireaktioon, joka on yhteydessä moniin muihinkin häiriöihin kuin skitsofreniaan.
Aistiharhat, joita ei ymmärrä harhoiksi
Kuuloharhat ovat yleisimpiä skitsofreniassa esiintyvistä aistiharhoista. Skitsofreenikoista jopa 60−80 % kuulee ääniä, ääniä kuulevien osuuden ollessa terveillä vain 10–15 prosenttia. Äänet voivat kommentoida henkilön tekemisiä tai ajatuksia, toistaa hänen ajatuksiaan, tai olla enemmän kuiskauksia tai suhahduksia, joissa sanoista ei saa selvää. Niiden kanssa voi myös keskustella. Sävyltään ne voivat olla syyttäviä, loukkaavia, kielteisiä, aggressiivisia, vihamielisiä, väkivaltaisia, kiduttavia, neuvovia, komentelevia, leikkisiä, kannustavia, sarkastisia, viihdyttäviä, seksuaalisia, hyväntahtoisia, lohduttavia tai humoristisia, jolloin henkilö voi naurahtaa niille jopa ääneen. Kulttuuri vaikuttaa kuuloharhojen sisältöön; erään tutkimuksen mukaan Yhdysvalloissa skitsofreenikot kokivat kuuloharhansa pelkästään piinaavina, Intiassa ja Ghanassa usein positiivisina. Ghanassa yli puolet uskoi äänten kuuluvan jumalalle ja ne käsittelivät uskonnollisia asioita. Intiassa äänet miellettiin todennäköisemmin vanhemmiksi sukulaisiksi tai esivanhemmiksi. Äänet komensivat tekemään kotitöitä tai käsittelivät seksuaalisia asioita.
Ajatushäiriöt
Ajatushäiriöillä tarkoitetaan kyvyttömyyttä ajatella ja puhua loogisesti ja järjestelmällisesti. Ajattelun ja puheen rakenteessa voi olla häiriöitä; esimerkiksi vaikeutta yhdistää mielleyhtymiä toisiinsa tai puhe voi olla hyvin epäloogista, tai täysin sekavaa. Joskus taas puhe voi takertua yksityiskohtiin ja olla sisällöltään köyhää, väsyttävää, tai samaa asiaa toistavaa. Potilaan ajatuksenkulussa saattaa olla taukoja ja ylimääräisiä seikkoja voi tunkeutua ajatusten väliin, jolloin sairastunut voi erehtyä luulemaan, että jokin ulkopuolinen tekijä ottaa ajatuksia pois mielestä. Tajunnantaso ja älykkyys tavallisesti säilyvät, tosin vajauksia tiedon käsittelyssä, kuten muistissa saattaa ajan kuluessa kehittyä.
Jälkioireet
Jälkioireistoa hallitsevat negatiiviset oireet. Toisaalta skitsofrenian hoidossa käytetyt neuroleptit aiheuttavat myös itsessään muistin ja ajatustoimintojen häiriöitä, tunteiden latistumista, mielenkiinnon ja tahdonvoiman katoamista ja passiivisuutta sekä kyvyttömyyttä tuntea mielihyvää.
Luokittelukysymys
Herron et. al (1992) tunnistivat kaikkiaan 16 erilaista skitsofrenian luokittelujärjestelmää. Riippuen siitä mitä luokittelujärjestelmää käytettiin, tutkituista 248 potilaasta 1–203 täyttivät skitsofreniadiagnoosin kriteerit. Myös tavat luokitella ja hankkia tietoa potilaan oireista vaihtelevat. Esimerkiksi McGorry et al. (1995) tutkivat kahdeksan DSM-IV:n sisältämän psykoottisen häiriön diagnosoinnissa käytettyjen metodien yhtäpitävyyttä. Tulosten mukaan eri metodien yhtäpitävyys vaihteli 53–65 % välillä. Eräässä tutkimuksessa ei löytynyt tilastollisesti merkitsevää yhteyttä kahden tutkijoiden käyttämän diagnostisen prosessin ja kliinikoiden tekemien skitsofreniadiagnoosien välillä.
Joidenkin tutkimusten mukaan potilaan sosioekonominen tausta on yhteydessä siihen, diagnosoidaanko hänellä skitsofrenia vai jokin muu psykoottinen häiriö samalla oirekuvalla. Sosioekonomisen taustan vaikutus diagnoosiin on tiedostamaton, sillä psykiatrit eivät tutkitusti tiedosta tekevänsä diagnooseja perustuen osaltaan muihin tekijöihin kuin henkilön oireisiin. Myös etnisellä taustalla on arveltu olevan yhteys siihen, kuinka herkästi potilaalle annetaan skitsofreniadiagnoosi. On arveltu, että tämän vuoksi joillakin skitsofreniaa sairastavilla etnisillä vähemmistöillä on huomattavan paljon parempi ennuste kuin skitsofreniapotilailla keskimäärin.
Stigma
Vuoden 2015 mielenterveysbarometrin mukaan 32 % suomalaisista ei haluaisi skitsofreenikkoa naapurikseen. Skitsofrenia voi vaikuttaa ihmisten mielissä todellisuutta pelottavammalta tietämättömyyden ja väärien uskomusten takia. Skitsofreenistä käytetään yhä esimerkiksi lehdistössä hyväksyttynä haukkumasanana kun tarkoitetaan ristiriitaisia ihmisiä tai epärealistista politiikkaa.
Psykoosilääkkeiden haittavaikutukset
Tutkimuksen mukaan myös psykoosilääkkeitä käyttävät nuoret (alle 17-vuotiaat) sairastuivat muita useammin sydänoireisiin kuten sydämen rytmihäiriöihin. Heillä oli useammin myös sydänoireille altistavia tekijöitä kuten lihavuutta, diabetestä ja kohonnutta verenpainetta. Ongelmat kasaantuivat useita lääkkeitä samanaikaisesti käyttäville. Tutkimuksen loputtua jopa neljänneksellä nuorista oli vähintään yksi aineenvaihdunnan tai sydämen ja verisuoniston häiriö.
Työllistyminen ja toimeentulo
Yhdysvalloissa on arvioitu, että parhaalla mahdollisella tuella 30−80 % sairastuneista saataisiin työllistymään. Syrjäytyminen työelämästä johtuu oireiden lisäksi syrjinnästä ja hoitojärjestelmän vähäisestä kiinnostuksesta ammatilliseen kuntoutukseen.
Yhdistyksiä
Nouseva mieli - Suomen skitsofreniayhdistys ry perustettiin vuonna 2010. Yhdistyksen tavoitteisiin kuuluvat muun muassa kuntoutujien elämänlaadun parantaminen ja se, että psykoosiksi tulkittavat kokemukset voitaisiin nähdä myös muuna kuin sairauden oireena.
Mihály Károlyi
Unkarin demokraattinen tasavalta
Lopulta Károlyin hallitus kaatui maaliskuussa 1919, kun se ei suostunut ympärysvaltojen vaatimukseen, että Unkarin olisi vedettävä joukkonsa kauemmas Romanian-vastaiselta rajalta. Maaliskuun 21. päivä Károlyi luovutti hallitustehtävät vallankumoukselliselle sotilasneuvostolle. Näin syntyi Unkarin neuvostotasavalta, jonka johtajaksi nousi kansankomissaari Béla Kun.
Josh Gad
Joshua Ilan ”Josh” Gad (s. 23. helmikuuta 1981 Hollywood, Florida) on yhdysvaltalainen näyttelijä, joka on näytellyt elokuvissa, televisiossa ja teatterissa. Hänet tunnetaan muun muassa Arnold Cunninghamin roolista Broadway-musikaalissa The Book of Mormon, Olaf-lumiukon ääniroolista elokuvassa Frozen – huurteinen seikkailu sekä Ryan Churchina televisiosarjassa Takaisin ruutuun. Gad on esiintynyt useissa muissakin televisiosarjoissa, kuten Teho-osasto, Moderni perhe, Num3rot ja Kolme miestä ja tyttö.
Gadin tunnettuja elokuvia ovat muun muassa 21, Love and Other Drugs, Jobs ja Pixels. Hän näytteli Gastonin apuria Töppöä musikaalielokuvassa Beauty and the Beast – Kaunotar ja hirviö (2017).
NRP Augusto de Castilho (1909)
Valmistus
Alus valmistettiin Cochranella Selbyssä, jossa se laskettiin vesille 1909 troolarina nimellä ''Elite'.
Kalsitoniini
Kalsitoniinin tarkkaa merkitystä ei tunneta. Kalsitoniinin merkitys ihmisen veren kalsiumpitoisuuden lyhyen aikavälin säätelijänä on nykytietämyksen mukaan pieni. Monilla muilla elämillä, etenkin Teleostei-osaluokan kaloilla, kalsitoniini on tärkeä säätelijä: kalojen elinympäristössä meressä ja niiden ravinnossa on varsin paljon kalsiumia.
Suomen tasavallan presidentti
Ulkopolitiikka
Perustuslain mukaan ”presidentti johtaa ulkopolitiikkaa yhteistoiminnassa valtioneuvoston kanssa”. Tilanteessa, jossa valtioneuvosto ja presidentti ovat eri mieltä ulkopoliittisesta päätöksestä, asia viedään eduskunnan äänestykseen, jonka kanta ratkaisee toimintatavan. Hän päättää Suomen ulkopoliittisesta toimintalinjasta ja esimerkiksi nimittää diplomaatit sekä tapaa ulkomaiden valtionpäämiehiä näiden virallisilla vierailuilla Suomeen.
Symbolinen asema ja tunnukset
Puolustusvoimain ylipäällikön, tasavallan presidentin, kunniamarssi on Porilaisten marssi ja sitä soitetaan valtiovierailuiden yhteydessä sekä puolustusvoimien järjestämissä juhlatilaisuuksissa, jossa tasavallan presidentti on läsnä. Marssi soitetaan yleensä presidentin saapuessa itse juhlatilaan.
Presidentin palkkio ja muut etuudet
Eläkkeellä olevalla presidentillä on oikeus eläkkeeseen, joka on 60 % palkkiosta. Presidentille voidaan tarjota eläkeasuntoa kohtuullista vuokraa vastaan ja työtilat kirjoitus- ja arkistotyöhön sekä antaa turvallisuus- tai toimistopalveluita tai muita vastaavia palveluita. Presidentin leskellä ja alle 18-vuotiailla lapsilla on oikeus perhe-eläkkeeseen, joka on puolet eläkkeestä. Eläkkeellä olevien presidenttien käytettäväksi tarkoitettujen palveluiden rahoittamiseen varattiin 2011 talousarviossa 350 000 euroa.
McCune–Reischauer-romanisaatio
Korean kielen transkriptiolle on olemassa myös useita muita käytössä olevia tai olleita järjestelmiä. Esimerkiksi Etelä-Korea on suositellut vuonna 2000 käyttöön otetun uudistetun latinisaation käyttöä.
Aurayn taistelu
Esinäytös
Syyskuun 29. päivä yritettiin vielä sopia asiasta. Kuitenkaan sopimustie ei tuonut menestystä ja Charles de Blois määräsi hyökkäyksen. Hänen armeijansa ylitti joen ja asettui päin etelää. Monfort seurasi armeijan liikkeitä ja asettui vasten pohjoista.
Nauta
Käyttö
Parsinavetassa lehmät on kytketty parteen, jossa jokaisella on oma paikkansa. Kytkentälaitteita ja parsimalleja on monenlaisia, ja eläinten hyvinvointiin panostamisen myötä yleistyviä ovat sellaiset, jotka mahdollistavat eläimen mahdollisimman vapaat liikkeet ja mukavuuden. Lehmät ruokitaan ja lypsetään parsinavetassa omilla paikoillaan. Pihattonavetassa lehmät saavat liikkua vapaasti. Silloin ne ruokitaan joko kaikki samalta ruokintapöydältä, tai sen lisäksi väkirehuautomaateilta ja lypsyasemalla tai robotilla tarjotulla lisärehulla. Lypsylehmät käyvät pihattonavetoissa lypsyasemalla tai robotilla lypsettävinä. Robottilypsyn automatiikka mahdollistaa sen, että lehmät voivat käydä lypsettävinä itsenäisesti halujensa mukaan, kun taas asemalypsyssä on enemmän ihmisen aikataulun määräämät vakioidut lypsyajat, yleisimmin kaksi kertaa vuorokaudessa aamulla ja iltapäivällä.